قواس (موقع أركيولوجي)
{{معلومات مدينة أترية}}
'''قواس''' (ب لحروف اللاتينية ''Kouass'') هوّ واحد لموقع أركيولوجي جا على الضفة الشمالية ديال [[واد غريفة]] (ف لقديم كان معروف ب "أنيديص" ''Anides'')،<ref name=":02">{{Lien web
|language=fr-FR
|title=MICHEL PONSICH : Kouass, port antique et carrefour des voies de la Tingitane
|url=https://insap.ac.ma/michel-ponsich-kouass-port-antique-et-carrefour-des-voies-de-la-tingitane/
|website=Insap
|date=2021-09-19
|access-date=2023-08-09
|archive-date=2023-08-10
|archive-url=https://web.archive.org/web/20230810231112/https://insap.ac.ma/michel-ponsich-kouass-port-antique-et-carrefour-des-voies-de-la-tingitane/
|url-status=
}}</ref> على بعد 7,5 كلم من مدينة [[أصيلا]].<ref name=":12">Bridoux Virginie. Les établissements de Maurétanie et de Numidie entre 201 et 33 av. J.-C. Synthèse des connaissances. In: Mélanges de l'École française de Rome. Antiquité, tome 120, n°2. 2008. Antiquité.
</ref> وخا لموقع دابا جا بعيد ب كيلوميطر على جنب [[لمحيط لأطلسي]]، ف لقديم كان حداه مرسى كيطل على لبحر، و كان مربوط معا لقنالات ديال خليج كوطيص ''Kotes'' (السمية لقديمة ديال [[أشبرتال|راس سپارطيل]])<ref name="portcities"/> لي وصفها [[سيلاكس د بلعاني]] ''Pseudo-Scylax'' ف [[رحلة د سيلاكس د بلعاني|الرحلة]] ديالو. لمرسى غطاه التراب لي جابو لواد معا مرور الزمان.<ref name=":22">{{مرجع جورنال
|first1=Etleva
|last1=Nallbani
|last2=Buchet
|last3=Bitri
|last4=Bregu
|title=Activités archéologiques de l’École française de Rome
|journal=Mélanges de l’École française de Rome - Moyen Âge
|issue=122-2
|date=2010
|issn=1123-9883
|url=https://www.academia.edu/2198242/Activit%C3%A9s_arch%C3%A9ologiques_de_l%C3%89cole_fran%C3%A7aise_de_Rome_Ann%C3%A9e_2009_Kouass_Asilah_Maroc_
|access-date=2023-08-09
|pages=471–484
}}</ref>

قواس كانت تجمع سكني ل أغراض تجارية، و كانت ف موقع سطراتيجي، حيت جات ف لملاقية ديال [[طرقان رومانية ف لمغريب|جوج طرقان قديمة]] وحدة على لاكوط كاتدي ل [[ليكسوس]]، و لوخرة كاتدي ل الداخل ل [[وليلي]]. زيادة على كونها ف ديك لوقيتة جات ديريكت على جنب لبحر.<ref name=":02" /> لموقع ديال قواس كان مأهول من [[لقرن 6 قبل لميلاد]]، ف لفترة لي كاتسمى لفترة لموريطانية لعتيقة، و تّهجر مابين 50 تال 30 قبل لميلاد،<ref name=":32">Mohamed K. Alaoui et al., Un lieu de culte d'époque maurétanienne à Kouass ?, in: Du culte aux sanctuaires l'architecture religieuse dans l'Afrique romaine et byzantine, Actes du colloque 18-19 avril 2013, éditions de Boccard, 2018, p. 68
</ref> قبل ما يعاودو يسكنوه الناس ف لقرون لوسطانية.

== السمية ==
السمية لأصلية ف لموضع مامعروفاش من لمصادر التاريخية و [[إيپيڭرافيا|لإپيڭرافية]].<ref name="portcities">{{مرجع كتاب
| title = المدن المراسي في تاريخ المغرب: أشغال الأيام الوطنية الثامنة عشر للجمعية المغربية للبحث التاريخي، الدار البيضاء، 27-29 أكتوبر 2010
| editor = عبد المالك الناصري
| year = 2013
| language = ar
| page = 65
| isbn = 9789954328002
| location = الرباط
|publisher = الجمعية المغربية للبحث التاريخي
}}</ref> السمية د "قواس" لي مخدّمة دابا جات من لبقايا د لبني د الرومان ف ديك لمنطقة لي كانلقاو فيه تقويسات.<ref name=":02" />

== كرونولوجيا ==
التبقشيش د لأركيولوجيين ف لموقع من 2009 ف إطار لبرنامج د ربع سنين "لأبحات لأركيولوجية لفرانكو-مغريبية ف قواس" ''Recherches archéologiques franco-marocaines à Kouass''، لي سيّروه ڤيرجيني بريدو، و محمد كبيري علوي، عطاو كرونولوجيا ديال السكنى فيه على 5 د لفترات:

* لفترة لموريطانية لعتيقة (قبل لقرن 5 ق.م)
* لفترة لموريطانية لقديمة (لقرون 5 و 4 ق.م)
* لفترة لموريطانية لوسطانية (لقرون 3 و 2 ق.م)
* لفترة لموريطانية الجديدة (لقرن 1 ق.م)
* لقرون لوسطانية (لقرن 12 تال 15)<ref>{{مرجع جورنال
|language=fr
|first1=Virginie
|last1=Bridoux
|first2=Mohamed Kbiri
|last2=Alaoui
|first3=Éliane
|last3=Lenoir
|first4=Halima
|last4=Naji
|title=Kouass (Asilah, Maroc)
|journal=Chronique des activités archéologiques de l’École française de Rome
|date=2016-09-20
|issn=2282-5703
|doi=10.4000/cefr.1623
|url=https://journals.openedition.org/cefr/1623
|access-date=2023-08-09
}}</ref>

== تاريخ ==

=== لفترة لموريطانية ===
التبقشيش لي تدار ف هاد لموقع كيبيّن بلي كان مأهول علّاقل من لقرن 6 قبل لميلاد. لباحتة ڤيرجيني بريدو قتارحات بلي لموقع يقدر يكون قدم، على عتيبار واحد لأمفورة من نوع "''راشڭون'' ''Rachgoun'' 1" لي تّلقات تماك.

قواس وصلات ل لأوج د لإزدهار ديالها ف لقرن 5 و 4 ق.م، و كانت ف حلقة قوية ديال التبادل التجاري معا لمنطقة د مضيق جبل الطر، سيرتو معا مدينة [[ڭادير]] ؤلا ڭاديس (دابا [[كاديكس]] ''Cadix'' ف [[سپانيا]]). السيت تّلقاو فيه تا مصنوعات جايين من مناطق خرين ف [[لبحر الدخلاني]]، بحال [[إبيزا]]، [[سردينيا]]، جنوب [[الطاليان]]، [[ليونان]] و [[قرطاج]].<ref name=":4">{{مرجع جورنال
|language=fr
|first1=Virginie
|last1=Bridoux
|first2=Mohamed Kbiri
|last2=Alaoui
|first3=Solange
|last3=Biagi
|first4=Néjat
|last4=Brahmi
|title=Kouass (Asilah, Maroc)
|journal=Mélanges de l'École française de Rome - Antiquité
|issue=123-1
|date=2011-04-15
|issn=0223-5102
|doi=10.4000/mefra.567
|url=https://journals.openedition.org/mefra/567
|access-date=2023-08-09
|pages=336–351
}}</ref><ref name=":5">Bridoux Virginie, Kbiri Alaoui Mohamed, Kermorvant Alain. Kouass (Asilah, Maroc). In: Mélanges de l'École française de Rome. Antiquité, tome 121, n°1. 2009. Antiquité.
</ref>

من لبدية تقريبا، قواس ولا عندها طابع حضري ب بلان مربّعي منضّم،<ref name=":4" /> بنايات كبار، طرقان معبّدين<ref name=":5" /> و مناطق د السكنى، و تا حيط دفاعي ضاير على لمدينة لغلض ديالو 1,2 تال 1,5 ميترو.<ref name=":22" />

تّلقاو مجوهرات ف لموقع ب ستيل فينيقو-بونيقي، لي منها ميدالية د النقرة ب نقشات مدهّبة، ڭورميطات د النقرة، خاتم مصاوب ب الجاج، و 500 حلية د النقرة ؤ لكوكياج و الجاج، و غيرهوم. هاد لمجوهرات كيرجعو ف لغالب ل فترة ديال التدمير د لمدينة ف اللخر د [[لقرن 4 قبل لميلاد]]، شي لي كيفسر علاش بقاو ف بلاصتهوم.<ref name=":4" />

واحد لبناية كبيرة ف لموقع لي كاترجع ل لقرن 4 ق.م، من لبقايا ديالها كايبان بلي كاتشبه ل معابد محلولين ل السما، لي تلقاو ف مواقع بونيقيين خرين ف [[تونس]] و [[لبرطقيز]].<ref>Mohamed K. Alaoui et al., Un lieu de culte d'époque maurétanienne à Kouass ?, in: Du culte aux sanctuaires l'architecture religieuse dans l'Afrique romaine et byzantine, Actes du colloque 18-19 Avril 2013, éditions de Boccard, 2018, p. 73</ref> بناية خرة جات ف موضع عالي ف السيت، و لي تلقاو فيها شقفات د لفلوس و طراف د السيراميك كيرجعو ل مابين لقرن 3 تال 1 قبل لميلاد، تكهّن لباحت [[ميشيل پونزيش]] بلي تقدر تكون [[قشلة]] عسكارية قبل-رومانية، ف لوقت لي ف. لوبيز بارضو ڭال بلي تقدر تكون مخزن د لأمفورات.<ref name=":12" />

عدد د لمعامل تلقاو ف لموقع، منها معامل متعلقين ب تصنيع لمواد د لمعدن، لي كيرجعو ل فترة سابقة على [[لقرن 1 قبل لميلاد]].<ref>{{مرجع جورنال
|language=fr
|first1=Virginie
|last1=Bridoux
|first2=Mohamed Kbiri
|last2=Alaoui
|first3=Néjat
|last3=Brahmi
|first4=Hédi
|last4=Dridi
|title=Kouass (Asilah, Maroc)
|journal=Chronique des activités archéologiques de l’École française de Rome
|date=2013-04-15
|issn=2282-5703
|doi=10.4000/cefr.896
|url=https://journals.openedition.org/cefr/896
|access-date=2023-08-09
}}</ref> لمدينة تهجرات مابين عوام [[50 قبل لميلاد|50]] و [[30 قبل لميلاد]]، إما بسباب حملة عسكارية ديال لماليك [[بوكوس التاني]]،<ref name=":32" /> ؤلا تأسيس مستعمرة رومانية ف [[زيليل]] (دابا [[الدشر الجديد]]) لي جات قريبة ليها.<ref name=":5" />

=== لفترة الرومانية ===
علَاحْقَّاش لموضع تّهجر، ماتّلقاوش بزاف د لأتار لي كيرجعو ل لفترة الرومانية. وخا داكشي، ميشيل پونزيش كيشير ل وجود 4 د لوزينات د التمليح تماك، لي كيرجعو ل [[لقرن 1]] و [[لقرن 3]] ميلادي، و لي يقدرو يكونو كانو ديجا خدّامين قبل مايجيو الرومان. تّلقات تا قناة مقنطرة ''aqueduct'' لي الطول ديالها 750 ميترو و كانت كاتدي لما ل لمرسى.<ref name=":02" />

=== فترة لقرون لوسطانية ===
قواس عاود تسكنات مابين [[لقرن 12]] و [[لقرن 15]]، كيما كيدلو على هادشي بقايا ديال السراميك ب ستيلات إسلامية، سيرتو من [[لمرينيين|لفترة لمرينية]]، و ب التأريخ ديال لعضام د لحيوانات. أغلب النواع د السيراميك كيرجعو ل لمراكز لكبار ف [[لأندلس]] و [[شمال إفريقيا]]، ولاكين كاينة نسبة لي تقدر تكون كاترجع ل فترات قدم، شي لي كيشير ل إمكانية ستيطان إسلامي ف فترات قبل من لقرن 12. تّلقاو تا شقفات ديال "فلس" د [[إفريقية]] ([[تونس]] دابا) لي تسك ف [[لقيروان]] ف عام 759 ميلادية. هادشي خلا لباحتين يڭولو بلي قواس هيّ نيت "نبروش" لي هضر عليها لبكري ف [[لقرن 11]]، و ڭال بلي كانو ساكنينها قبايل [[لواتة]] لأمازيغية.<ref>{{مرجع جورنال
|language=fr
|first1=Virginie
|last1=Bridoux
|first2=Mohamed Kbiri
|last2=Alaoui
|first3=Nathalie
|last3=André
|first4=Benoît
|last4=Clavel
|title=Kouass (Asilah, Maroc)
|journal=Chronique des activités archéologiques de l’École française de Rome
|date=2014-07-23
|issn=2282-5703
|doi=10.4000/cefr.1236
|url=https://journals.openedition.org/cefr/1236
|access-date=2023-08-09
}}</ref>

== لمعمار ==
لمعمار ديال قواس كيتميّز بشكل عام ب تخدام مواد محلية، بحال ياجور مصاوب ب لغيس و تخدام لغيس ف تلصاق لياجور، و لڭبص.<ref name=":5" />

== النضام د لماكلة ==
التحليل ديال لبقايا د لعضام د لحيوانات كيعطي فكرة على النضام د لماكلة ديال السكان ف لفترات لموريطانية و لإسلامية. هاد النضام كان معتامد على سيرتو على اللحوم لحمرا، بحال لبڭري، لغنمي، لعنزي، لخنزير، لعودان، لحمير، لكلاب، و اللحوم لبيضا بحال الدجاج. النسبة د لماكلة ديال لحيوانات لبرية قليلة بزاف، بحال لخنزير لبري، لڭنفود، لبط، و لقنان، زيادة على [[حوت|لحوت]]. لبڭري كيمتّل أكبر نسبة ف لماكلة د السكان، و لعودان تقريباً ماكانش كيتكال. ف لفترة لإسلامية دخلو تا الجمال، و نقصات لماكلة د لخنزير بشكل كبير. لغنمي تا هوّ ولا كيتكونصوما كتر شوية، معا حيوانات برية بحال الجدي و [[الطيور]].<ref>Benoît Clavel et al., La consommation animale sur le site antique et médiéval de Kouass (Maroc). Marqueur socio-culturel et artefacts taphonomiques, in: L'Homme et l'Animal au Maghreb, de la Préhistoire au Moyen-âge, Presses universitaires de Provence</ref>

== تصاور ==
<gallery mode="packed" heights="200px">
فيشي:Kouass 1.jpg|
فيشي:Kouass 2.jpg|
فيشي:Kouass 3.jpg|
فيشي:Kouass 4.jpg|
</gallery>

== مصادر ==
{{عيون}}
== مزاود ==
* [https://www.manar-al-athar.ox.ac.uk/pages/search.php?search=%21collection2445 تصاور ديال قواس]

{{مدون مغريبية أترية|state=expanded}}
{{تاريخ لقديم د شمال إفريقيا|state=collapsed}}
{{ضبط مخازني}}

[[تصنيف:موقع أتاري ف لمغريب]]
قواس (ب لحروف اللاتينية Kouass) هوّ واحد لموقع أركيولوجي جا على الضفة الشمالية ديال واد غريفة (ف لقديم كان معروف ب "أنيديص" Anides)، على بعد 7,5 كلم من مدينة أصيلا.Bridoux Virginie. Les établissements de Maurétanie et de Numidie entre 201 et 33 av. J.-C. Synthèse des connaissances. In: Mélanges de l'École française de Rome. Antiquité, tome 120, n°2. 2008. Antiquité. وخا لموقع دابا جا بعيد ب كيلوميطر على جنب لمحيط لأطلسي، ف لقديم كان حداه مرسى كيطل على لبحر، و كان مربوط معا لقنالات ديال خليج كوطيص Kotes (السمية لقديمة ديال راس سپارطيل) لي وصفها سيلاكس د بلعاني Pseudo-Scylax ف الرحلة ديالو. لمرسى غطاه التراب لي جابو لواد معا مرور الزمان.

قواس كانت تجمع سكني ل أغراض تجارية، و كانت ف موقع سطراتيجي، حيت جات ف لملاقية ديال جوج طرقان قديمة وحدة على لاكوط كاتدي ل ليكسوس، و لوخرة كاتدي ل الداخل ل وليلي. زيادة على كونها ف ديك لوقيتة جات ديريكت على جنب لبحر. لموقع ديال قواس كان مأهول من لقرن 6 قبل لميلاد، ف لفترة لي كاتسمى لفترة لموريطانية لعتيقة، و تّهجر مابين 50 تال 30 قبل لميلاد،Mohamed K. Alaoui et al., Un lieu de culte d'époque maurétanienne à Kouass ?, in: Du culte aux sanctuaires l'architecture religieuse dans l'Afrique romaine et byzantine, Actes du colloque 18-19 avril 2013, éditions de Boccard, 2018, p. 68 قبل ما يعاودو يسكنوه الناس ف لقرون لوسطانية.

 السمية 
السمية لأصلية ف لموضع مامعروفاش من لمصادر التاريخية و لإپيڭرافية. السمية د "قواس" لي مخدّمة دابا جات من لبقايا د لبني د الرومان ف ديك لمنطقة لي كانلقاو فيه تقويسات.

 كرونولوجيا 
التبقشيش د لأركيولوجيين ف لموقع من 2009 ف إطار لبرنامج د ربع سنين "لأبحات لأركيولوجية لفرانكو-مغريبية ف قواس" Recherches archéologiques franco-marocaines à Kouass، لي سيّروه ڤيرجيني بريدو، و محمد كبيري علوي، عطاو كرونولوجيا ديال السكنى فيه على 5 د لفترات:

 لفترة لموريطانية لعتيقة (قبل لقرن 5 ق.م)
 لفترة لموريطانية لقديمة (لقرون 5 و 4 ق.م)
 لفترة لموريطانية لوسطانية (لقرون 3 و 2 ق.م)
 لفترة لموريطانية الجديدة (لقرن 1 ق.م)
 لقرون لوسطانية (لقرن 12 تال 15)

 تاريخ 

 لفترة لموريطانية 
التبقشيش لي تدار ف هاد لموقع كيبيّن بلي كان مأهول علّاقل من لقرن 6 قبل لميلاد. لباحتة ڤيرجيني بريدو قتارحات بلي لموقع يقدر يكون قدم، على عتيبار واحد لأمفورة من نوع "راشڭون Rachgoun 1" لي تّلقات تماك.

قواس وصلات ل لأوج د لإزدهار ديالها ف لقرن 5 و 4 ق.م، و كانت ف حلقة قوية ديال التبادل التجاري معا لمنطقة د مضيق جبل الطر، سيرتو معا مدينة ڭادير ؤلا ڭاديس (دابا كاديكس Cadix ف سپانيا). السيت تّلقاو فيه تا مصنوعات جايين من مناطق خرين ف لبحر الدخلاني، بحال إبيزا، سردينيا، جنوب الطاليان، ليونان و قرطاج.Bridoux Virginie, Kbiri Alaoui Mohamed, Kermorvant Alain. Kouass (Asilah, Maroc). In: Mélanges de l'École française de Rome. Antiquité, tome 121, n°1. 2009. Antiquité.

من لبدية تقريبا، قواس ولا عندها طابع حضري ب بلان مربّعي منضّم، بنايات كبار، طرقان معبّدين و مناطق د السكنى، و تا حيط دفاعي ضاير على لمدينة لغلض ديالو 1,2 تال 1,5 ميترو.

تّلقاو مجوهرات ف لموقع ب ستيل فينيقو-بونيقي، لي منها ميدالية د النقرة ب نقشات مدهّبة، ڭورميطات د النقرة، خاتم مصاوب ب الجاج، و 500 حلية د النقرة ؤ لكوكياج و الجاج، و غيرهوم. هاد لمجوهرات كيرجعو ف لغالب ل فترة ديال التدمير د لمدينة ف اللخر د لقرن 4 قبل لميلاد، شي لي كيفسر علاش بقاو ف بلاصتهوم.

واحد لبناية كبيرة ف لموقع لي كاترجع ل لقرن 4 ق.م، من لبقايا ديالها كايبان بلي كاتشبه ل معابد محلولين ل السما، لي تلقاو ف مواقع بونيقيين خرين ف تونس و لبرطقيز.Mohamed K. Alaoui et al., Un lieu de culte d'époque maurétanienne à Kouass ?, in: Du culte aux sanctuaires l'architecture religieuse dans l'Afrique romaine et byzantine, Actes du colloque 18-19 Avril 2013, éditions de Boccard, 2018, p. 73 بناية خرة جات ف موضع عالي ف السيت، و لي تلقاو فيها شقفات د لفلوس و طراف د السيراميك كيرجعو ل مابين لقرن 3 تال 1 قبل لميلاد، تكهّن لباحت ميشيل پونزيش بلي تقدر تكون قشلة عسكارية قبل-رومانية، ف لوقت لي ف. لوبيز بارضو ڭال بلي تقدر تكون مخزن د لأمفورات.

عدد د لمعامل تلقاو ف لموقع، منها معامل متعلقين ب تصنيع لمواد د لمعدن، لي كيرجعو ل فترة سابقة على لقرن 1 قبل لميلاد. لمدينة تهجرات مابين عوام 50 و 30 قبل لميلاد، إما بسباب حملة عسكارية ديال لماليك بوكوس التاني، ؤلا تأسيس مستعمرة رومانية ف زيليل (دابا الدشر الجديد) لي جات قريبة ليها.

 لفترة الرومانية 
علَاحْقَّاش لموضع تّهجر، ماتّلقاوش بزاف د لأتار لي كيرجعو ل لفترة الرومانية. وخا داكشي، ميشيل پونزيش كيشير ل وجود 4 د لوزينات د التمليح تماك، لي كيرجعو ل لقرن 1 و لقرن 3 ميلادي، و لي يقدرو يكونو كانو ديجا خدّامين قبل مايجيو الرومان. تّلقات تا قناة مقنطرة aqueduct لي الطول ديالها 750 ميترو و كانت كاتدي لما ل لمرسى.

 فترة لقرون لوسطانية 
قواس عاود تسكنات مابين لقرن 12 و لقرن 15، كيما كيدلو على هادشي بقايا ديال السراميك ب ستيلات إسلامية، سيرتو من لفترة لمرينية، و ب التأريخ ديال لعضام د لحيوانات. أغلب النواع د السيراميك كيرجعو ل لمراكز لكبار ف لأندلس و شمال إفريقيا، ولاكين كاينة نسبة لي تقدر تكون كاترجع ل فترات قدم، شي لي كيشير ل إمكانية ستيطان إسلامي ف فترات قبل من لقرن 12. تّلقاو تا شقفات ديال "فلس" د إفريقية (تونس دابا) لي تسك ف لقيروان ف عام 759 ميلادية. هادشي خلا لباحتين يڭولو بلي قواس هيّ نيت "نبروش" لي هضر عليها لبكري ف لقرن 11، و ڭال بلي كانو ساكنينها قبايل لواتة لأمازيغية.

 لمعمار 
لمعمار ديال قواس كيتميّز بشكل عام ب تخدام مواد محلية، بحال ياجور مصاوب ب لغيس و تخدام لغيس ف تلصاق لياجور، و لڭبص.

 النضام د لماكلة 
التحليل ديال لبقايا د لعضام د لحيوانات كيعطي فكرة على النضام د لماكلة ديال السكان ف لفترات لموريطانية و لإسلامية. هاد النضام كان معتامد على سيرتو على اللحوم لحمرا، بحال لبڭري، لغنمي، لعنزي، لخنزير، لعودان، لحمير، لكلاب، و اللحوم لبيضا بحال الدجاج. النسبة د لماكلة ديال لحيوانات لبرية قليلة بزاف، بحال لخنزير لبري، لڭنفود، لبط، و لقنان، زيادة على لحوت. لبڭري كيمتّل أكبر نسبة ف لماكلة د السكان، و لعودان تقريباً ماكانش كيتكال. ف لفترة لإسلامية دخلو تا الجمال، و نقصات لماكلة د لخنزير بشكل كبير. لغنمي تا هوّ ولا كيتكونصوما كتر شوية، معا حيوانات برية بحال الجدي و الطيور.Benoît Clavel et al., La consommation animale sur le site antique et médiéval de Kouass (Maroc). Marqueur socio-culturel et artefacts taphonomiques, in: L'Homme et l'Animal au Maghreb, de la Préhistoire au Moyen-âge, Presses universitaires de Provence

 تصاور 

 مصادر 

 مزاود 
 تصاور ديال قواس

تصنيف:موقع أتاري ف لمغريب